laion/Wikipedia-Exotic huggingface dataset:
מארק וולפין

מארק וולפין (ברוסית: Марк Ефимович Вольпин‏; ( 23 במאי 1923, סימפרופול - 28 בספטמבר 1996, מוסקבה) היה כימאי סובייטי ממוצא יהודי. הוא התמחה בכימיה אורגנית. מארק וולפין נולד בשנת 1923 בסימפרופול (אז בתחומי ברית המועצות) למשפחה יהודית. בהמשך המשפחה עברה למוסקבה. בשנת 1939 הוא זכה במקום הראשון באולימפיאדה לכימיה לתלמידי בתי הספר. בעקבות כך בשנת 1940 הוא התקבל ללימודי כימיה באוניברסיטת מוסקבה ללא בחינות. בשנת 1941 וולפין התגייס לשורות הצבא האדום. בשנת 1942 הוא שוחרר מסיבות בריאותיות. וולפין החל לעבוד במעבדה כימית במפעל לייצור טנקים. לאחר סיום המלחמה, וולפין סיים לימודי תואר באוניברסיטה ובשנת 1952 סיים עבודת תואר שלישי. בעקבות המאבק נגד קוסמופוליטיות וולפין פוטר מעבודה אך הצליח להתקבל לעבודה במכון למידע טכני. בשנת 1955 הוא התחיל לעבוד בצורה לא רשמית במכון חקר כימי של אקדמיה למדעים של ברית המועצות. הוא התקבל לעבודה במכון באופן רשמי רק בשנת 1958. בשנת 1959 וולפין סיים פוסט-דוקטורט. לאור הצלחותיו בתחום עיסוקו בשנת 1963 הוא הועמד בראש מעבדה חדשה שהוקמה. באותה שנה הוענק לו פרס לנין. בשנים 1988–1996 וולפין היה מנהל מכון בו עבד. בשנת 1980 לוולפין הוענק "פרס המאה" של החברה המלכותית לכימיה. בשנת 1982 וולפין קיבל פרס ברית המועצות. בשנת 1979 וולפין נבחר לשורות האקדמיה הרוסית למדעים כחבר בהתכתבו ובשנת 1991 מעמדו שודרג לחבר בפועל. פעילות של וולפין התרכזה בחקר חומרים מורכבים. בשנת 1949 הוא פיתח שיטה חדשה לייצור ניטרילים. הוא כתב כ-500 מאמרים מדעיים וקיבל 35 פטנטים על פיתוח שיטות לייצור חומרים שונים. וולפין נפטר בשנת 1996 במוסקבה ונטמן בבית העלמין ודנסקויה. ביוגרפיה (ברוסית) ביוגרפיה (באנגלית)
יונגברי

יונגברי (בשוודית: Ljungberg) הוא שם משפחה שוודי. האם התכוונתם ל... האנה יונגברי – כדורגלנית שוודית פרדריק יונגברי – כדורגלן שוודי
מקגינלי

האם התכוונתם ל... ג'ון מקגינלי – שחקן אמריקאי טד מק'גינלי – שחקן אמריקאי פיליפ מקגינלי – שחקן אנגלי שון מקגינלי – שחקן אירי מקינלי
איסאק חלטניקוב

איסאק חלטניקוב (ברוסית: Исаак Маркович Халатников‏; ( 17 באוקטובר 1919, דניפרו- 9 בינואר 2021, צ'רנוגולובקה, מחוז מוסקבה) היה פיזיקאי סובייטי ממוצא יהודי. הוא התמחה בפיזיקה גרעינית. איסאק חלטניקוב נולד בשנת 1919 בדניפרו שבאוקראינה למשפחה יהודית. בשנת 1941 הוא סיים לימודי פיזיקה באוניברסיטה מקומית. במקביל ללימודים הוא התחיל לעבור בחינות בפיזיקה תאורטית אצל לב לנדאו שהזמין אותו לעבוד על תואר שלישי בהדרכתו. בשנת 1941 חלטניקוב התגייס לשורות הצבא האדום. לאחר סיום קורס החל לשרת ביחידה נגד מטוסים. הוא השתחרר בשנת 1945. לאחר שחרור מהצבא חלטניקוב החל לעבוד במכון לבעיות פיזיקליות של אקדמיה למדעים של ברית המועצות. הוא היה עובד המכון עד לשנת 1965. בשנת 1952 חלטניקוב סיים עבודת תואר שלישי. חלטניקוב היה חבר בצוות שעבד על פצצה גרעינית סובייטית ועל פעילותו בתחום קיבל פרס ברית המועצות. חלטניקוב החל לעבוד בתחום נוזל קוונטי ופרסם מספר מאמרים תוך שיתוף פעולה עם לב לנדאו ואלכסיי אבריקוסוב. בשנת 1965 חלטניקוב הועמד בראש מכון לפיזיקה תאורטית על שם לנדאו. בתחום תורת היחסות הכללית וקוסמולוגיה ביחד עם יבגני ליפשיץ הוא פיתח נוסחאות לסינגולריות כבידתית. בשנת 1984 חלטניקוב נבחר לאקדמיה למדעים של ברית המועצות ובשנת 1994 לחברה המלכותית. חלטניקוב היה מלמד במכון לפיזיקה וטכנולוגיה של מוסקבה וכיהן בו בתפקיד פרופסור. על פעילותו לקידום המדע לחלטניקוב הוענקו מספר עיטורים של ברית המועצות ורוסיה. חלטניקוב נפטר בשנת 2021 בגיל 101. ביוגרפיה (ברוסית) ביוגרפיה (באנגלית) ריאיון עם חלטניקוב, 2009 איסאק חלטניקוב, באתר פרויקט הגנאלוגיה במתמטיקה
קזהקריינר

קזהקריינר (בגרמנית: Käsekrainer) הוא סוג של בריוורסט מעושן קלות המכיל חתיכות בשר חזיר חתוכות גס ו-10% עד 20% גבינה (למשל אמנטל) חתוכה לקוביות קטנות. הם נמכרים בכל רחבי אוסטריה בסניפי Würstelstand (מילולית "דוכן נקניקיות"). המוצר הוא סוג של נקניקיות קרניולן. קזהקריינר הומצא על ידי שני אנשים מאוסטריה עילית, השף הרברט שוך מבוכקירכן ופרנץ תאלהאמר בסוף שנות ה-60. ניתן לבשל, לצלות בתנור או בגריל את הקזהקריינר. המקורי מוגש עם חרדל וחזרת טרייה חתוכה, סוגים אחרים עם חרדל וקטשופ, אפשר לפזר עליו גם אבקת קארי. מנה פופולרית היא נקניקיית קזהקריינר בלחמנייה, שבה מוגשת הנקניקייה בחתיכה חלולה של לחם לבן עם חרדל או קטשופ. ה-Käsekrainer Bosna, הדומה לכריך, מכונה "קפקא" באזור לינץ. אין לבלבל את קזהקריינר עם נקניקיית ברנר (Berner sausage), נקניקיית וינה (בגרמנית אוסטרית: פרנקפורטר) חתוכה לאורכה, ממולאת בגבינת אמנטלר ועטופה בקותל חזיר צלוי. באפריל 2012 הודיעה סלובניה כי תבקש לקבל את שם המוצר "Krainer" (על שם קריין, השם הגרמני של אזור קרניולה בסלובניה) להיות מוגן על ידי האיחוד האירופי. זה היה גורם לשינוי שם הנקניקייה האוסטרית הזו. ב-15 ביוני 2012 הגיעו אוסטריה וסלובניה לפשרה. סלובניה יכולה לקבל את המונח "Kranjska Klobasa" מוגן על ידי האיחוד האירופי. אותן נקניקיות עדיין ניתן לקרוא באוסטריה "Krainer Wurst" או קזהקריינר. בווינה, שבה קזהקריינר הוא מאכל פופולרי מאוד, על פי האגדה האורבנית, נהוג להזמין בדוכני Würstelstand את: "a Eitrige mit an Schoafn, an Bugel und an 16er-Blech" (בדיאלקט גרמני וינאי: "קזהקריינר עם חרדל חריף, שולי כיכר לחם ופחית בירה אוטקרינגר"), השימוש בביטוי זה, שבמציאות לא שכיח בשפה הווינאית בפועל ומופיע במדריכי תיירים בתור ביטוי וינאי טיפוסי, יכול לרמוז על המשתמש כתייר. מדיה וקבצים בנושא קזהקריינר בוויקישיתוף Fast Food: Echt fett. Was ist "gesünder"? Burger, Burenwurst, Kebab oder Käsekrainer? (אורכב 27.12.2014 בארכיון Wayback Machine), Profil #38/2007, p. 118. "Wir sind die Erfinder der Original-Käsekrainer". Accessed on 31 December 2018. Kompromiss im Käsekrainer-Streit, ORF 15 June 2012, accessed on 29 August 2012. Winter, Christoph: Die Eitrige. Der gute Benimm am Würstelstand, Der Standard 11 July 2006. Accessed on 29 August 2012. Alois Maria Simcha alias Dr. Seicherl: Heiß und fettig, Evolver. Die Netzzeitung., 25 March 2010. Accessed on 29 August 2012. Sedlaczek, Robert: Das 16er Blech macht Karriere, Sedlaczek am Mittwoch, Wiener Zeitung 13 March 2007, accessed on 29 August 2012.
מטרו (עיתון)

מטרו (באנגלית: Metro International) הוא חינמון שיוצא לאור ב-18 מדינות ברחבי העולם, ב-15 שפות ו-56 מהדורות יומיות. למטרו תפוצה של 17 מיליון קוראים ביום, ו-37 מיליון בשבוע. מטרו נוסד בשוודיה על ידי Modern Times Group. העיתון הראשון של מטרו היה העיתון של סטוקהולם כ"מטרו סטוקהולם". במשך מספר שנים יצאו עיתונים של מטרו באותו שם במקומות שונים ברחבי העולם. העיתון החל את הפצתו בשנת 1995. מקומות התפוצה העיקריים של העיתון הם בתוך או בסביבת רשתות תחבורה ציבורית (כגון רכבות, רכבות תחתית, אוטובוסים, ועוד), בנייני משרדים גדולים, שווקים, ברחובות ראשיים בערים גדולות, או במקומות אחרים שיש בהם צפיפות או תחלופה גדולה של אנשים (כמו קמפוסים של קולג'ים או אוניברסיטאות). בממלכה המאוחדת יוצא חינמון בעל שם זהה - Metro , שאינו קשור ל-Metro International. חינמון זה הושק בשנת 1999 על ידי קבוצת דיילי מייל, בתחילה הופץ ברכבת התחתית של לונדון ב-85,000 עותקים, ובהמשך בכל רחבי המדינה. נכון לשנת 2018 הוא העיתון השני בתפוצתו בממלכה המאוחדת עם תפוצה של 1.47 מיליון קוראים ביום. במהלך שנה זו הפך לעיתון בעל התפוצה הגבוהה ביותר. מדיה וקבצים בנושא מטרו בוויקישיתוף לירן לוטקר, סקופים ברכבת התחתית, העין השביעית חינם אין כסף: רשת "מטרו", הבעלים של החינמון הראשון בעולם, סופגת הפסדים, באתר גלובס, 16 ביולי 2007 רפי מן, ימי הביניים, באתר העין השביעית, 9 בפברואר 2009 ערך זה הוא קצרמר בנושא עיתונים. אתם מוזמנים לתרום לוויקיפדיה ולהרחיב אותו.
מספר מחלקה (תורת המספרים)

במתמטיקה ובפרט בתורת המספרים האלגברית מספר המחלקה הוא אינווריאנט מספרי של שדה מספרים (או באופן כללי יותר שדה גלובלי). ערכו של מספר המחלקה מוגדר להיות גודל חבורת המחלקה. מספר המחלקה הוגדר על ידי ריכרד דדקינד שפיתח נוסחה לחישוב מספר זה הנקראת על שמו. עבודותיו של דדקינד התבססו על עבודות מוקדמות יותר של דיריכלה וגאוס שחקרו מושג מקביל בהקשר של תבניות ריבועיות. מנקודת מבט מודרנית, מספר המחלקה שחקרו דיריכלה וגאוס הוא מקרה פרטי של מספר המחלקה של שדה מספרים כאשר שדה המספרים הוא הרחבה ריבועית של Q {\displaystyle \mathbb {Q} } . בהינתן שדה מספרים K {\displaystyle K} נסמן ב- O K {\displaystyle O_{K}} את חוג השלמים ב- K {\displaystyle K} . נזכיר שחוג השלמים ב- K {\displaystyle K} הוא אוסף האיברים ב- K {\displaystyle K} שמקיימים משוואה פולינומית מתוקנת עם מקדמים ב- Z {\displaystyle \mathbb {Z} } . באופן מפורש: O K = { x ∈ K | ∃ a 0 , … a n ∈ Z  s.t.  x n + 1 + a n x n + ⋯ + a 0 = 0 } {\displaystyle O_{K}=\{x\in K|\exists a_{0},\dots a_{n}\in \mathbb {Z} {\text{ s.t. }}x^{n+1}+a_{n}x^{n}+\dots +a_{0}=0\}} החוג O K {\displaystyle O_{K}} הוא תחום דדקינד. חבורת מחלקות האידיאלים של K {\displaystyle K} מוגדת להיות חבורת מחלקות האידיאלים של החוג O K {\displaystyle O_{K}} . מספר המחלקה של K {\displaystyle K} מוגדר להיות הסדר של חבורה זו. פרק זה לוקה בחסר. אנא תרמו לוויקיפדיה והשלימו אותו. ערך מורחב – מספר מחלקה (תבניות ריבועיות) עבור מספר שלם d {\displaystyle d} , מספר המחלקה של השדה Q ⟨ d ⟩ {\displaystyle \mathbb {Q} \langle {\sqrt {d}}\rangle } שווה למספר המחלקה של המספר d {\displaystyle d} כפי שהוגדר על ידי גאוס בהקשר של תבניות ריבועיות. דדקינד פיתח נוסחה שקושרת בין מספר המחלקה של שדה K {\displaystyle K} לבין שארית הקוטב של פונקציית זטא של דדקינד של K {\displaystyle K} . חבורת מחלקות האידיאלים נוסחת מספר המחלקה של דדקינד מספר מחלקה (תבניות ריבועיות) Władysław Narkiewicz, The Development of Prime Number Theory From Euclid to Hardy and Littlewood מספר מחלקה, באתר MathWorld (באנגלית)
FFTW

FFTW (ראשי תיבות של Fastest Fourier Transform in the West, ובעברית, טרנספורמציה פורייה המהירה במערב) היא ספריית תוכנה לחישוב טרנספורמציות פורייה בדידות (DFT) שפותחה על ידי מתאו פריגו וסטיבן ג' ג'ונסון במכון הטכנולוגי של מסצ'וסטס. החבילה יצאה לאור בשנת 1997, והגרסה האחרונה שלה פורסמה בשנת 2021. FFTW היא מחבילות התוכנה החופשית (ברישיון GPL) המהירות ביותר של התמרת פורייה מהירה (FFT). החבילה מיישמת את אלגוריתם FFT עבור מערכים בעלי ערך ממשי ומורכב בגודל ובמימד שרירותיים. החבילה כתובה ברובה בשפת C, וקיים ממשק גם ב־Fortran, וגם בפייתון. אתר האינטרנט הרשמי של FFTW (באנגלית) Frigo M, Johnson SG (בפברואר 2005). "The design and implementation of FFTW3" (PDF). Proceedings of the IEEE. 93 (2): 216–231. CiteSeerX 10.1.1.66.3097. doi:10.1109/JPROC.2004.840301. {{cite journal}}: (עזרה) Frigo M, Johnson SG (1998). "FFTW: An adaptive software architecture for the FFT". Proceedings of the 1998 IEEE International Conference on Acoustics, Speech and Signal Processing, ICASSP '98 (Cat. No.98CH36181). Vol. 3. pp. 1381–1384. CiteSeerX 10.1.1.47.8661. doi:10.1109/ICASSP.1998.681704. ISBN 978-0-7803-4428-0. Johnson SG, Frigo M (בספטמבר 2008). "ch.11: Implementing FFTs in practice". In C. S. Burrus (ed.). Fast Fourier Transforms. Houston TX: Connexions: Rice University. {{cite book}}: (עזרה) https://pypi.org/project/pyFFTW/ ערך זה הוא קצרמר בנושא מחשבים ובנושא מדעי המחשב. אתם מוזמנים לתרום לוויקיפדיה ולהרחיב אותו.
מטרו

האם התכוונתם ל... מטרו – שמה של הרכבת התחתית בערים שונות בעולם, בהן: הרכבת התחתית של תל אביב הרכבת התחתית של פריז הרכבת התחתית של מוסקבה הרכבת התחתית של וושינגטון הרכבת התחתית של מדריד הרכבת התחתית של ברצלונה הרכבת התחתית של וינה מטרו - כינוי למנהרות הלחימה של ארגוני הטרור ברצועת עזה מטרו AG – חברה גרמנית בינלאומית בתחום הקמעונאות, עם למעלה מ-600 סניפים ב-30 מדינות באירופה ובאסיה. מטרו (שפת עיצוב ממשקי משתמש) – שפת עיצוב ממשקי משתמש, שפותחה על ידי חברת מיקרוסופט עבור מחשבים אישיים ומכשירים ניידים מטרו (קומיקס) – ספר הקומיקס הערבי הראשון מאת מגדי א-שאפעי מטרו (סרט) – סרט קולנוע משנת 1997 בכיכובו של אדי מרפי מטרו (עיתון) – חינמון היוצא לאור בערים רבות בעולם. ישראל פוסט – חינמון ישראלי שבראשית ימיו נקרא "מטרו ישראל" דן פרבר – ראפר ומוזיקאי ישראלי הידוע בשם הבמה "מטרו", חבר במשפחת תאקט
יוסיף וורוביץ'

יוסיף וורוביץ' (ברוסית: Иосиф Израилевич-Гиршевич Ворович‏; ( 21 ביוני 1920, סטארודוב - 6 בספטמבר 2001, רוסטוב על דון) היה מומחה למכניקה סובייטי-רוסי ממוצא יהודי. יוסיף וורוביץ' נולד בשנת 1920 בעיירה סטארודוב למשפחה יהודית. לאחר סיום בית ספר, בשנת 1937 הוא החל לימודים באוניברסיטת מוסקבה. בגלל תחילת מלחמת העולם השנייה הוא סיים את לימודים כבר באוקטובר 1941 וגויס לשורות הצבא האדום. הוא התחיל את השירות בחיל האוויר הסובייטי. בשנת 1944, תוך כדי השירות הוא השלים לימודים באקדמיה צבאית של חיל האוויר. הוא שוחרר מהצבא בשנת 1950. בשנת 1950 וורוביץ' סיים עבודת תואר שלישי והחל ללמד באוניברסיטתת רוסטוב. בשנת 1958 הוא סיים עבודת פוסט-דוקטורט. בשנת 1961 הוא היה פרופסור ראשון בקטדרה לחקר תורת האלסטיות. בשנת 1971 ליד האוניברסיטה הוקם מכון למכניקה ומתמטיקה שימושית ויוסיף וורוביץ' מונה למנהלו. לאחר פטירתו המכון נקרא על שמו. יוסיף וורוביץ' כתב מעל ל-300 מאמרים מדעיים ו-14 ספרים שחלקם תורגמו לאנגלית. על תרומתו לקידום המדע וורוביץ' קיבל פרס ברית המועצות בשנת 1983, מדליה על שם קאפיצה ועיטורים רבים של ברית המועצות ורוסיה. בשנת 1970 וורוביץ' נבחר לאקדמיה למדעים של ברית המועצות כחבר בהתכתבו ובשנת 1990 הועבר למעמד של חבר בפועל. בשנת 2003 על שמו נקרא אסטרואיד 10049. ביוגרפיה (ברוסית) רשימת פרסומים יוסיף וורוביץ', באתר פרויקט הגנאלוגיה במתמטיקה
שיר הסמרטוטים

"שיר הסמרטוטים" הוא שיר מאת אביב גפן, אשר כתב והלחין, ועיבד יחד עם משה לוי וחברי התעויוט. השיר יצא ב-21 ביוני 1993, וכלול באלבומו השני של גפן "עכשיו מעונן". גפן כתב את השיר על עצמו. לדבריו, "בשנים מסוימות הרגשתי סמרטוט". קארין אופיר, בת זוגו בתחילת שנות התשעים הייתה גרה במרכז תל אביב, וגפן נהג לנסוע אליה באוטובוסים ובטרמפים מבית הוריו אז שבנווה איתמר בנתניה וסבל: אהבתי אותה יותר ממה שהיא אהבה אותי. הייתי מגיע יחף מהכפר, ותמיד היא נראתה לי יותר ממה שמגיע לי. זחילה אינסופית וחרדות. הקאתי בחדרי מדרגות, הייתי אבוד לגמרי אביב גפן – גיטרה, שירה שלומי צדקי – גיטרה בס עודד שחר – תופים, קולות עופר מאירי – ייעוץ ותכנות מחשב משה לוי – קלידים, סולו המונד, גיטרות, קולות שיר הסמרטוטים – פזמונט, באתר pizmonet.co.il שיר הסמרטוטים – מילים וביצועים | גפן, אביב, 1973- מלחין מחבר מעבד מוזיקלי | מוזיקה | הספרייה הלאומית, באתר www.nli.org.il
אבינדב

האם התכוונתם ל... אבינדב בן שאול – בנו של שאול המלך, נפל בקרב בגלבוע. אבינדב בן ישי – אחיו של דוד המלך.
GamePro

GamePro (נקרא גיים פרו) הוא אתר חדשות גיימינג ישראלי שהוקם בשנת 2012 על ידי סיימון צמח מזיג, לאחר שפרש מניהול פורום המשחקים של אתר הטכנולוגיה HWZone.האתר שהחל כבלוג עצמאי המרכז ידיעות וביקורות משחקי וידאו מהארץ ומהעולם, שינה את פניו בשנת 2013 והחל לפעול כאתר חדשות בנושא טכנולוגיה ומשחקי וידאו. בשנים 2009–2012 ניהל צמח-מזיג את פורום המשחקים הפופולרי של אתר הטכנולוגיה HWZone. הפורום עסק בעיקר במשחקי וידאו ומחשב צבר קהל רב, וריכז את כל המידע על תעשיית המשחקים ועורר דיונים רבים של גיימרים וחובבי משחקים. בספטמבר 2012, לאחר שפרש מניהול הפורום, הקים סיימון בלוג חדש ברשת הבלוגרים בלוגר, בשם גיימפרו - חדשות משחקי מחשב, לצורך תיעוד והפצה של ידיעות מעולם הגיימינג וריכוז ביקורות של משחקים לקהל הישראלי. הבלוג החל לתפוס תאוצה ומ-300 מבקרים בחודש הגיע תוך חודשיים לקהל של 5,000 מבקרים. האתר הוקם רשמית ב-1 באוקטובר 2012. וכתבותיו הראשונות עסקו בריכוז ביקורות משחקים מהעולם, וחדשות עדכניות מתעשיית המשחקים העולמית. לאחר פרסום ידיעה באתר ובפייסבוק על גיוס כתבים לאתר, צוות האתר התגבש לכתבים משלל ז'אנרים שהרחיבו את התוכן באתר לביקורות מעמיקות, סקירות ובעיקר פרסומים בזמן אמת מאירועי הגיימינג של כנסי E3. המודל הכלכלי של האתר בנוי בעיקר מפרסומות והוא איננו גובה תשלומי מנוי או חבר. גיימפרו המשיך לפעול באותה מתכונת של כתבות וידיעות, גם לאחר דעיכתה של תערוכת E3. האתר אף שיתף פעולה עם אתרים נוספים כגון HWZone במגוון רחב של כתבות תוכן. גיימפרו משמש כאתר חדשות יומיומי בנושאים מגוונים הקשורים לתעשיית הגיימינג בישראל ובעולם, משחקי וידאו חדשים, ביקורות, וגם כתבות בנושא טכנולוגיה ומחשבים. אתר האינטרנט הרשמי של GamePro
מספר מחלקה (תבניות ריבועיות)

במתמטיקה ובתורת המספרים מספר מחלקה של מספר שלם d {\displaystyle d} הוא מספר התבניות הריבועיות הבינריות מדסקרימנטה d {\displaystyle d} עד כדי שקילות. מושג זה הוגדר על ידי גאוס והוכלל מאוחר יותר על ידי דדקינד למושג מספר מחלקה של שדה מספרים. תבנית ריבועית בינארית היא פונקציה f : Z 2 → Z {\displaystyle f:\mathbb {Z} ^{2}\to \mathbb {Z} } מהצורה f ( x , y ) = a x 2 + b x y + c y 2 {\displaystyle f(x,y)=ax^{2}+bxy+cy^{2}} . שתי תבניות f 1 {\displaystyle f_{1}} ו - f 2 {\displaystyle f_{2}} נקראת שקולות אם קימת מטריצה ( α β γ δ ) {\displaystyle {\begin{pmatrix}\alpha &\beta \\\gamma &\delta \end{pmatrix}}} בעלת דטרמיננטה 1 עם מקדמים שלמים כך ש: f 1 ( α x + β y , γ x + δ y ) = f 2 ( x , y ) {\displaystyle f_{1}(\alpha x+\beta y,\gamma x+\delta y)=f_{2}(x,y)} הדיסקרימיננטה של תבנית רבועית f ( x , y ) = a x 2 + b x y + c y 2 {\displaystyle f(x,y)=ax^{2}+bxy+cy^{2}} מוגדרת להיות Δ = b 2 − 4 a c {\displaystyle \Delta =b^{2}-4ac} מספר המחלקה של d {\displaystyle d} הוא מספר התבניות הבינריות בעלות דיסקרימיננטה d {\displaystyle d} עד כדי שקילות. ערך מורחב – נוסחת מספר המחלקה של דיריכלה דיריכלה פיתח נוסחה שקושרת בין מספר המחלקה של n {\displaystyle n} לבין ערך של פונקציית L של דיריכלה המתאימה לקרקטר ממשי המתאים ל n {\displaystyle n} . ערך מורחב – מספר מחלקה (תורת המספרים) דדקינד הכליל את מושג מספר המחלקה למושג שמגדיר מספר עבור כל שדה מספרים. שני המושגים קשורים באופן הבא: עבור מספר שלם d {\displaystyle d} , מספר המחלקה של השדה Q ⟨ d ⟩ {\displaystyle \mathbb {Q} \langle {\sqrt {d}}\rangle } שווה למספר המחלקה של המספר d {\displaystyle d} . The Development of Prime Number Theory From Euclid to Hardy and Littlewood מספר מחלקה (תורת המספרים) נוסחת מספר המחלקה של דיריכלה מספר מחלקה, באתר MathWorld (באנגלית) ראו The Development of Prime Number Theory From Euclid to Hardy and Littlewood
סומיילי מונטנו

סומיילי מונטנו (באנגלית: Sumalee Montano; נולדה ב-3 באוגוסט 1972) היא שחקנית, מדבבת ומפיקה אמריקאית. מונטנו נולדה באוגוסט 1972 בקולומבוס, אוהיו למשפחה ממוצא פיליפיני ותאילנדי והיא גדלה בארצות הברית אך מספר שנים גם בבנגקוק. דוד-רבא שלה היה השחקן והסופר הפיליפיני (Severino Montano). היא למדה באוניברסיטת הרווארד בקיימברידג', מסצ'וסטס, ב-1993 בתוכנית פולברייט. היא עבדה כאנליסטית של בנק ההשקעות מורגן סטנלי בניו יורק ובהונג קונג, אך עזבה לטובת לימודי משחק וקודם לכן עשתה מסעות טיולים באפריקה. היא למדה משחק והחלה לדבב ב-1999 במשחק הווידאו: "Space Channel 5". לאורך השנים היא שיחקה ודיבבה במספר שפות עם מבטאים שונים ביניהם בסינית, פיליפינית, בריטית, דרום, תאילנדית, וייטנאמית, מזרח אירופאית ויפנית. בין השאר היא ידועה מדיבוביה בסדרות כמו: ימי חיינו, נאשוויל, סקנדל, צעירים חסרי מנוח, החיים עצמם וויפ וגם במשחק משחקי וידאו כמו: Dragon Age: Inquisition או Ghost of Tsushima. מונטנו נשואה מ-2011 לקרייג צימרמן והיא גרה בלוס אנג'לס. מדיה וקבצים בנושא סומיילי מונטנו בוויקישיתוף סומיילי מונטנו, ברשת החברתית אקס (טוויטר) סומיילי מונטנו, ברשת החברתית אינסטגרם סומיילי מונטנו, במסד הנתונים הקולנועיים IMDb (באנגלית)
נקניק קיץ

נקניק קיץ (באנגלית: Summer sausage) הוא כינוי אמריקאי לנקניק שניתן לשמור ללא קירור עד לפתיחה. נקניק קיץ עשוי מבשר בקר, חזיר, או לפעמים בשר ציד (על פי רוב אייל). נקניק הקיץ מותסס, וניתן לייבש או לעשן אותו בעוד מרכיבי השימור משתנים באופן משמעותי, כמעט תמיד משתמשים במלח בישול, התבלינים עשויים לכלול זרעי חרדל, פלפל שחור, שום או סוכר. תסיסה של נקניק קיץ מורידה את ה-pH כדי להאט את צמיחת החיידקים ולתת חיי מדף ארוכים יותר, מה שגורם לטעם חריף. נקניקי קיץ נכללים לעיתים קרובות בסלסילות מתנות הנמכרות על ידי קמעונאים אמריקאים מקוונים והזמנות בדואר. חלק מהיצרנים מייצרים נקניק קיץ כבר למעלה מ-100 שנה. היסטורית, נקניק קיץ קדם לקירור והתייחס לבשרים שניתן לצרוך "בחודשי הקיץ" כאשר טמפרטורות גבוהות יגרמו לקלקול של בשרים טריים. מסיבה זו, הם הפכו למתנות פופולריות, במיוחד בקהילות מתיישבים גרמניים-אמריקאים. סרבלאט אמבוטידו רשימת מזונות מעושנים טורינגר סלמי סוסיסון Venison Cookery. London: The Quarto Group. 1997. p. 113. ISBN 9781616739027. Dennis Buege; Robert Gene Cassens; University of Wisconsin—Extension. Cooperative Extension Programs (1980). Manufacturing summer sausage. University of Wisconsin—Extension. נבדק ב-20 בינואר 2013. {{cite book}}: (עזרה) Daniel Francis Wessley (1960). The role of microorganisms in the manufacture of summer sausage. University of Wisconsin—Madison. נבדק ב-20 בינואר 2013. {{cite book}}: (עזרה) Lalomia, Felicia; Baker, Nashia (8 באוגוסט 2023). "The 15 Best Meat And Cheese Gift Baskets For Your Charcuterie-Loving Friend: They'll hardly "brie-lieve" it!". Delish. נבדק ב-16 בספטמבר 2023. {{cite news}}: (עזרה) "Foods for the Motorboatman". MotorBoating. ביוני 1917. p. 34. נבדק ב-17 בספטמבר 2023. {{cite news}}: (עזרה)
אנדראה בריוסקו

אַנְדְרֶאָה בְּרִיוֹסְקוֹ (באיטלקית: Andrea Briosco; 1 באפריל 1470 – 8 ביולי 1532) היה פסל, צורף ואדריכל לעת מצוא איטלקי, שהיה ידוע בדרך כלל על ידי שם החיבה שלו אִיל רִיצ'וֹ (Il Riccio), שפירושו "הקיפוד", או גם אנדראה קריספוס (Andrea Crispus) ("מתולתל" בלטינית). הוא ידוע בעיקר בזכות חפצי הארד הקטנים, לעיתים קרובות המעשיים, כגון קסתות דיו, מקושי דלתות או מעמד לעצים באח (אנ') מפוסלים להפליא ומעוטרים בסגנון רנסאנס קלאסי. הוא נולד בטרנטו, והוכשר לראשונה כצורף על ידי אביו, אמברוג'ו די כריסטופורו בריוסקו. מאוחר יותר הוא החל ללמוד יציקת ארד בפדובה אצל הפסל ברטולומאו בלאנו (אנ'), תלמידו של דונטלו. כאדריכל, הוא ידוע בזכות כנסיית סנטה ג'וסטינה (אנ') בפדובה. יצירות המופת שלו הן פמוט הארד לחג הפסחא בבית המקהלה בבזיליקת סנט'אנטוניו בפדובה (1515), ושני תבליטי הארד (1507) של "דוד מרקד לפני ארון הברית" ו"יהודית והולופרנס" באותה כנסייה. מצבת הארד והשיש שלו של הרופא "ג'רולמו דלה טורה" בסן פרמו (אנ') בוורונה היה מעוטר יפה בתבליטים, שנלקחו משם על ידי הצרפתים ונמצאים כעת במוזיאון הלובר. היצירות הקטנות שלו הניתנות להובלה בקלות, היו חביבות על אספנים ברחבי אירופה. מנורת שמן מארד מתוצרתו הייתה רכוש ותיק של משפחת רוטשילד, וכעת נמצאת באוסף של המוזיאון המטרופוליטן לאמנות. מדיה וקבצים בנושא אנדראה בריוסקו בוויקישיתוף Six works from the Frick Satyr in the Metropolitan Biography of the Artist and link to works attributed in the collection, National Gallery of Art, Washington, DC Deborah Pincus, BRIOSCO, Andrea, detto Andrea Riccio (Rizzo, Crispus), Dizionario Biografico degli Italiani - Volume 14 (1972) Briosco, Andrea, 1911 Encyclopædia Britannica "The Rothschild Lamp". www.metmuseum.org. ערך זה כולל קטעים מתורגמים מהמהדורה האחת-עשרה של אנציקלופדיה בריטניקה, הנמצאת כיום בנחלת הכלל
אריקה צ'נוות'

אריקה צ'נואת' (באנגלית Erica Chenoweth; נולדה ב-22 באפריל 1980) היא מדענית פוליטית אמריקאית, פרופסור למדיניות ציבורית בבית הספר לממשל באוניברסיטת הרווארד, ובפקולטות נוספות באוניברסיטת הרווארד. היא ידועה בעבודת המחקר שלה על תנועות התנגדות אזרחית לא אלימות. אריקה צ'נואת' קיבלה תואר ראשון באוניברסיטת דייטון, ולאחר מכן תואר שני ותואר דוקטור. מאוניברסיטת קולורדו. כיום (2024) היא מכהנת פרופסור למדיניות ציבורית בבית הספר לממשל באוניברסיטת הרווארד, ובפקולטות נוספות באוניברסיטת הרווארד. במחקר שנפרש על פני עשרות שנים, חקרה פרופ' אריקה צ'נוות' מאוניברסיטת הרווארד, יחד עם חוקרים נוספים, את ההצלחה של התנגדות אלימה ושל התנגדות בלתי אלימה ברחבי העולם. המחקר פורסם בספר "Why Civil Resistance Works" ("מדוע התנגדות אזרחית עובדת") שפורסם בשנת 2011. המחקר הקיף יותר מ-320 אירועי התנגדות ומחאה אלימים ולא אלימים, שהתרחשו משנת 1900 ועד 2006. הממצא המובהק הראשון של החוקרים היה כי שיעור הסיכויים להצלחת המחאה שהתבטאה בשינוי השלטון, גבוה הרבה יותר כאשר המחאה אינה אלימה. ב-53% מהמחאות שהתנהלו ללא אלימות הוחלף השלטון בהצלחה, לעומת 26% מהמקרים של מחאות אלימות ומזוינות. בראיון ל-BBC הסבירה צ'נוות' כי הסיבה העיקרית להצלחתן של מחאות אזרחיות לא אלימות היא היכולת שלהן לסחוף מספר גדול יותר של אנשים מהציבור הרחב. ממצא בולט נוסף במחקר הוא "כלל 3.5%". לפי המחקר, כל המחאות שהצליחו לגייס אליהן תמיכה אזרחית שהקיפה יותר מ-3.5% מהאוכלוסייה, הצליחו להביא להפלת השלטון. יתרון נוסף של התנגדות לא אלימה היא שהצלחה שלה גורמת לעיתים קרובות יותר לשלטון סובלני או דמוקרטי לעומת מחאות אלימות שלעיתים קרובות גרמו להחלפת דיקטטור אחד בדיקטטור אחר. אריקה צ'נואת' חיה בזוגיות עם החוקרת זואי מרקס, בתן היא ורה. צ'נואת' מגדירה את עצמה כא-בינארית. מדיה וקבצים בנושא אריקה צ'נוות' בוויקישיתוף אתר האינטרנט הרשמי של אריקה צ'נוות' האתר של אריקה צ'נואת' הדף על אריקה צ'נואת' בית הספר לממשל באוניברסיטת הרווארד פרופיל בגוגל סקולר אריקה צ'נוות', ברשת החברתית אקס (טוויטר) אריקה צ'נוות', ברשת החברתית Goodreads עידו באום, "התנגדות אזרחית עובדת": המספר שיפיל את נתניהו, באתר TheMarker‏, 26 בספטמבר 2020 נטע אחיטוב, לפי המומחה מס' 1 למחאות, המפגינים בישראל עושים הכל נכון. כמעט הכל, ראיון עם שרדיה פופוביץ', מארגון CANVAS, מוסף הארץ, 05 באפריל 2023 Looking Back and Ahead at Harvard’s LGBTQ+ Faculty Deans Erica Chenoweth and Zoe Marks Named Pfoho Faculty Deans